**ACTA DE LA SESSIÓ DE LA COMISSIÓ 2 I 3 DEL CONSELL D’INFANTS I ADOLESCENTS DE SABADELL**

**Dia i hora:** 12 de juny – 18h

**Lloc:** Seu de l’entitat ARTeneu (carrer de Sant Joan, 35)

**Consellers/es:** Noa Cortés, Aina Ledesma, Víctor García, Àlex Sànchez, Guillem Puig, Òscar Serrano, Ainhoa Zambrano, Ibrahim Mernissi, Joana Vila, Laia Berenguer, Laia Santiago, Alae El Asri, Álvaro Conde.

**Dinamitzadors/es:** Marc i Núria (PortaCabot)

* **Benvinguda**

En aquesta sessió ens trobarem a la seu de l’entitat ARTeneu per fer una visita als seus membres de cara a realitzar un intercanvi de propostes en relació a la remodelació de la Plaça Fidela Renom. En aquesta sessió també són presents Laura Reyes, regidora d’Infància i Gent Gran, i Sílvia Garcia, regidora de Joventut.

Un cop tots els membres del Consell d’Infants han arribat, s’entra a l’entitat d’ARTeneu, on han preparat una sala per poder-nos reunir tant els consellers i conselleres com els infants i joves de l’entitat.

* **Presentació de propostes d’ARTeneu i del Consell d’Infants**

L’educadora d’ARTeneu presenta l’entitat i quin és el seu projecte i en quines activitats i projectes participen els infants i adolescents que en formen part. Un parell de consellers expliquen què és Consell d’Infants i Adolescents, quins han sigut els encàrrecs que han rebut i les temàtiques que han treballat durant el curs, i posen exemples d’altres anys també.

Seguidament els joves d’ARTeneu exposen les idees que han treballat per incorporar a la plaça de Fidela Renom:

L’Arteneu vol incorporar idees per al parc inclusiu a la Placa de les Fonts.

* Gronxadors i tobogans adaptats per infants i joves que tenen diversitat funcional que van en crosses o cadira de rodes.
* Espais tranquils lliures de soroll, sobretot per a persones hipersensibles al soroll.
* Llit elàstic
* Circuits motrius de calistènia, pensat també per a persones amb problemes per moure’s.
* Rampes i baranes.
* Zones de pícnic amb taules, a les àrees tranquil·les, ja mencionades. Pensant en espais per a promoure els vincles socials.
* Espais per jocs al terra, com la xarranca
* Espais multisensorials, tipus sorra o parets amb textures.

Els consellers valoren positivament les idees d’ARTeneu, donat que moltes d’elles també les havien treballat i proposat. Idees i propostes dels consellers:

* Cartells amb Braille per a les diferents zones del parc.
	+ Proposen des d’ARTeneu també d’incorporar pictogrames.
* Incorporar zones tranquil·les amb estanteries i llibres.
* Decoració com grafittis o pintar un mural en forma d’arbre amb les mans dels membres de Consell.
* Baranes per poder arribar a tots els llocs
* Gespa al terra per amortiguar la caiguda dels nens, però que hi hagi camins on persones amb mobilitat reduïda es puguin moure lliurement.
* Bancs per a les persones adultes i gent gran
	+ Idea que va sorgir de la sessió amb el Consell de la gent gran
* Lavabos: mantenir els que hi ha actualment, però intentant millorar la neteja.

Els consellers i conselleres també expliquen l’excursió de la trobada intergeneracional on els consellers van experimentar amb crosses i cadires de rodes. També expliquen l’experiència amb els arquitectes de l’Ajuntament, la Cristina i en Josep, encarregats del projecte del parc on se’ls hi va ensenyar el plànol de la nova plaça, els diferents opcions de gronxadors per a persones amb mobilitat reduïda, on s’incorporen cinturons, gronxadors inclusius o universals, on et pots estirar, valorats positivament pels consellers. També es va tenint en compte l’excés de soroll i com intentar reduir-lo amb pantalles o més vegetació.

Els consellers expliquen el que farien durant la sessió així com la preparació de la cloenda i la sessió plenària, on explicaran tot el desenvolupament del curs, per informar als nous consellers els projectes.

Les regidores expliquen la seva visió i compromís amb els joves i les persones amb diversitat funcional. Reparteixen també polseres de roba als consellers i l’ARTeneu del programa “Estiu Jove”.

Els consellers pregunten quins jocs els hi agraden als membres del ARTeneu Expliquen des de l’ARTeneu que més que jocs, els membres els hi agrada tot tipus d’activitat que pot semblar poc ordinària que els relaxa. Seguidament, els membres de l’ARTeneu marxen i deixen l’espai per a poder continuar amb la sessió als membres del Consell.

* **Preparació de la sessió Plenària del dia 20 de juny**

S’informa als consellers breument sobre la sessió de cloenda de la setmana vinent, l’hora i lloc de quedada i el funcionament, com la presència de l’Alcaldessa i la regidora, possiblement UNICEF i la dels membres del Consell d’Infants que s’incorporaran el curs següent. Es presentarà l’encàrrec, les activitats i les propostes, entre altres.

Surten diferents portaveus per a la sessió plenària del dia 20:

* Laia Santiago
* Aina Ledesma
* Noa Cortés
* Ainhoa Zambrano
* Ibrahim Mernissi
* Álvaro Conde

Els consellers preparen el que explicaran a la sessió de cloenda:

* Que és el Consell d’Infants.
* El treball sobre diversitats funcionals que van realitzar de setembre a gener.
* El DUDI. Inauguració de la Plaça dels Infants, activitats, el cartell...
* L’encàrrec. Com sorgeix, en que consisteix, el motiu.
* Consells per als nous consellers. Alguns que han sorgit han sigut:
	+ Portar llibreta i bolígraf.
	+ Aprofitar per a conèixer gent.
	+ No tenir vergonya i expressar-se lliurement.
	+ No faltar el respecte als altres membres.
	+ Portar roba còmode per les dinàmiques que puguin sorgir.
	+ Aprofitar-ho al màxim i passar-s’ho be.
	+ Portar aigua.
* **Dinàmica de tancament i finalització**

Els consellers i comencen adapten la sala, plegant les cadires i es preparen per començar la dinàmica del llop, fent dues rondes.

Posteriorment, els consellers deixen la sala com estava abans de marxar.